23/05/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P.15732 pola que se aproba a selección definitiva de entidades solicitantes do Programa FO104V: adquisición e cesión de vehículos aos clubes de remo e piragüismo da provincia da Coruña para a mellora da realización das actividades deportivas 2016

Don VALENTÍN GONZÁLEZ FORMOSO, Presidente da Deputación Provincial da Coruña, Primeiro. Por acordo da Xunta de Goberno do 05/11/15 aprobáronse as Bases reguladoras das convocatorias de subvencións dirixidas a entidades privadas (iniciativa social sen ánimo de lucro ou de carácter mercantil), da Deputación Provincial da Coruña, ano 2016, publicadas no BOP núm.221 do 18/11/15. Así mesmo, por resolución da presidencia núm.2016/25213, de 27/10/2016, aprobáronse as Bases reguladoras do Programa FO104V: Programa de adquisición e cesión de vehículos aos clubes de remo e piragüismo da provincia da Coruña para a mellora da realización das actividades deportivas. A dita convocatoria foi publicada no BOP núm.216, do 15/11/2016, e o prazo de presentación de solicitudes finalizou o día 16 de decembro de 2016 ás 14:00 horas. Segundo.- De acordo coa base 8 das Bases reguladoras Xerais, por resolución nº 1324, do 22/01/2016, designáronse os membros da Comisión Avaliadora, que celebrou a súa reunión o día 01/08/2016. Terceiro.- A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Cuarta.- Na partida orzamentaria 0620/3411/624.01, do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Quinta.- Constan no expediente os informes da Unidade Xestora do Programa e do Servizo de Fiscalización. Sexta. Mediante resolución da Presidencia número 8311/2017 de 20/03/2017, publicada no BOP núm.55 de 22.03.2017. procedeuse a seleccionar, de forma provisional, as entidades beneficiarias do Programa FO104V: Programa de adquisición e cesión de vehículos aos clubes de remo e piragüismo da provincia da Coruña para a mellora da realización das actividades deportivas, abrindo un prazo de 10 días hábiles, contados a partir do día seguinte ao da publicación de dita resolución provisional no Boletín Oficial da Provincia, para que os solicitantes poidan comunicar, se é o caso, o desestimento da solicitude, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se formule desestimento expreso, a selección considerarase aceptada tacitamente. Séptimo. Dentro de dito prazo, e con data 04/04/2017, presenta alegacións o Club De Remo Puebla NIF G15203169, pola suma total das puntuacions outorgadas as solicitudes presentadas. A Comisión Avaliadora reúnese de novo para facer unha nova valoración das puntuacions outorgadas axustando os criterios de valoración aos 100 puntos establecidos nas bases, emendando así os erros de transcripcions existentes nos desgloses parciais das mesmas. Vistos os antecedentes sinalados, así como as disposicións legais de aplicación, 1.- Estimar parcialmente as as alegacións presentadas polo Club de Remo Puebla, contra a resolución, número 8311/2017 de 20/03/2017, de concesión provisional do Programa FO104V: Programa de adquisición e cesión de vehículos aos clubes de remo e piragüismo da provincia da Coruña para a mellora da realización das actividades deportivas, no tocante á súa primeira alegación relativa á suma total das puntuacións en base aos 100 puntos establecidos nas bases. e en consecuencia revisar as puntuacións de todas as solicitudes presentadas.2. Aprobar a acta da Comisión Avaliadora das solicitudes correspondentes ao Programa FO104V: Programa de adquisición e cesión de vehículos aos clubes de remo e piragüismo da provincia da Coruña para a mellora da realización das actividades deportivas, de data 28.04.2017, así como o Anexo de Valoración.3. Aprobar as puntuacións totais definitivas obtidas polas entidades solicitantes, que figuran no Anexo 1 4.- Non admitir as solicitudes que figuran no Anexo 2, polos motivos que se indican.5.- Seleccionar definitivamente ás entidades que se relacionan no Anexo 3, polos orzamentos máximos que se indican, con cargo á partida orzamentaria 0620/3411/624.01, sendo o importe total proposto de 197.473,74 €, para a adquisición e cesión dos vehículos solicitados.6.- Nomear suplentes, para o suposto de que logo do proceso de licitación para a compra dos vehículos, se produza economía que permita facer novas adquisicións, ás entidades que se relacionan no Anexo 4 7.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.45 da Lei 39/2015, de 1 de octubre, del Procedimiento Administrativo Común de las Administraciones Públicas. A título informativo, publicar esta resolución no taboleiro de edictos e na páxina web da Deputación. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. Tendo en conta que estas entidades acadaron a mesma puntuación, utilizouse o criterio de desempate previsto nas bases reguladoras da convocatoria deste programa: prioridade da entidade con maior número de persoas usuarias das actividades. A Coruña, 19 de maio de 2017 O presidente, O secretario, Valentín González Formoso José Luis Almau Supervía.